Aika 5.8.2014 klo 13.00 - 15.00

Paikka Pieni neuvottelutila

Jäsenet

Kettula Päivi Liedon kunnankirjasto

Mutka Marja-Liisa Laitilan kaupunginkirjasto

Nurminoro, Ritva Kaarinan kaupunginkirjasto

Pohjola Kari Paimion kaupunginkirjasto (puh.joht.)

Tuomi Tarja Naantalin kaupunginkirjasto (1. varajäsen)

Muut osallistujat Maunu Ulla-Maija, esittelijä Turun kaupunginkirjasto

Sandell Susanna (asia 3) Turun kaupunginkirjasto

Poissa Näätsaari Inkeri Turun kaupunginkirjasto

Valikainen Kaija Turun kaupunginkirjasto

Viik Tiina Uudenkaupungin kaupunginkirjasto

**Asialista**

1. Kokouksen avaus ja päätösvaltaisuus

Ehdotus Todetaan kokouksen päätösvaltaisuus.

Päätös

1. Edellisen kokouksen muistio

Ehdotus Hyväksytään edellisen kokouksen muistio.

Päätös

1. Verkkokirjaston väliaikaisratkaisu

Verkkokirjastoratkaisu koostuu hakuliittymästä ja siihen yhdistettävästä julkaisujärjestelmästä. Hakuliittymänä ensisijainen tavoite on Finna, mutta Finnan valmistuminen vuoden loppuun mennessä on vielä epävarmaa. Jos Finna ei toteudu, pitää valita vaihtoehtoinen ratkaisu, sillä Axiell Vaski OPACin sopimus päättyy vuoden loppuun mennessä.

Axiell Vaski OPACille voidaan yrittää neuvotella jatkoaikaa vielä vuoden 2015 kesäkuun loppuun. Viimeistään siihen mennessä tulee kuitenkin kilpailuttaa verkkokirjasto, mikäli Finna-ratkaisu ei ehdi valmiiksi ajallaan.

Vaihtoehtona Finnalle on myös Axiellin kaikille Aurora-asiakkailleen ilman erilliskorvausta tarjoama OPAC, joka ei sisällä julkaisujärjestelmää. Tämä vaihtoehto edellyttää erillisen julkaisujärjestelmän rakentamista hakuliittymän yhteyteen.

|  |  |  |
| --- | --- | --- |
| Hakuliittymä | Kustannukset | Kommentteja |
| Finna | Tässä vaiheessa ei erillisiä kustannuksia | Ensisijainen vaihtoehto. Epävarmaa, missä aikataulussa valmistuu. |
| Axiell Vaski OPAC | n. 16’000 / ½ vuotta | Tämänhetkinen ratkaisu, joka käytettävissä enintään 30.6.2015 asti. Viimeistään silloin on oltava kilpailutettu verkkokirjasto, mikäli Finna-ratkaisu ei toteudu |
| Axiell OPAC | maksuton, käyttöoikeus- ja ylläpitomaksuja joitakin tuhansia euroja | Jos Finna ei toteudu aikataulussa, voidaan väliaikaisesti siirtyä myös perus-OPAC –hakuliittymään, joka ei sisällä julkaisujärjestelmää. Perus-OPACin yhteyteen on toteutettava väliaikainen julkaisujärjestelmä |

Julkaisujärjestelmän osalta lopullinen tavoite on toteuttaa järjestelmä osana Turun kaupungin kilpailuttamaa Drive Turku – verkkosivustohanketta. Drive Turku – kilpailutus on käynnissä ja sen on epävarmaa, paljonko sillä voidaan toteuttaa vuoden vaihteeseen mennessä.

Julkaisujärjestelmän osalta Drive Turku –kilpailutuksen tulos on käytettävissä aikaisintaan lokakuussa ja on hyvin epävarmaa, missä määrin kilpailutettuun versioon ehditään sisältöjä rakentaa tai ehditäänkö niitä rakentaa lainkaan vuoden loppuun mennessä. Jonkinlainen väliaikainen vaihtoehto on hyvä olla olemassa.

Julkaisujärjestelmävaihtoehdot ovat seuraavat:

|  |  |  |
| --- | --- | --- |
| Julkaisujärjestelmä | Kustannukset | Kommentteja |
| Finnaan toteutettava staattinen väliaikaissivusto, jossa perusasiat | Tässä vaiheessa ei erillisiä kustannuksia | Riippuvainen Finnan aikataulusta. Antaa lisäaikaa julkaisujärjestelmän rakentamiseen. |
| Väliaikainen, itse valmiista elementeistä koottu, joko Drupalilla tai WordPressillä toteutettu järjestelmä | Palvelinkustannukset n. 12’000 /vuosi.  Lisenssimaksu n. 1000 euroa | Voidaan toteuttaa suhteellisen kevyenä väliaikaisratkaisuna  Kaksinkertainen työpanos, kun sisällöt viedään/rakennetaan uudelleen lopulliseen Drive Turku –ympäristöön |
| Väliaikainen, Kuntien Tieralta tilattava toteutus, jossa hyödynnetään Föli-sivustossa toteutettuja ratkaisuja soveltuvin osin | alkaen 50’000 - | Kallis.  Tarjouspyyntö välttämätön  Epävarmaa, missä määrin Fölissä jo toteutettuja ratkaisuja voidaan hyödyntää. |
| Axiell Vaski OPAC | n. 48’000 / ½ vuotta | Tämänhetkinen ratkaisu, joka käytettävissä enintään 30.6.2015 asti. Viimeistään silloin on oltava kilpailutettu verkkokirjasto, mikäli Finna-ratkaisu ei toteudu |
| Drive Turku –hankkeen kilpailuttama, Drupal-pohjainen ratkaisu | Kustannukset eivät tässä vaiheessa ole tiedossa | Käytettävissä täysipainoisesti vasta vuoden vaihteessa tai aivan loppuvuodessa.  Lopullinen tavoite. |

Liite: Turun sisäverkosta: [http://extranet.adturku.fi/tyotilat/vaski-verkkokirjastonuudistamisprojekti/Projektisuunnitelma/Vaski-verkkokirjaston toteutusvaihtoehdot.pptx](http://extranet.adturku.fi/tyotilat/vaski-verkkokirjastonuudistamisprojekti/Projektisuunnitelma/Vaski-verkkokirjaston%20toteutusvaihtoehdot.pptx)

Turun ulkopuolelta [http://extranet.turku.fi/tyotilat/vaski-verkkokirjastonuudistamisprojekti/Projektisuunnitelma/Vaski-verkkokirjaston toteutusvaihtoehdot.pptx](http://extranet.turku.fi/tyotilat/vaski-verkkokirjastonuudistamisprojekti/Projektisuunnitelma/Vaski-verkkokirjaston%20toteutusvaihtoehdot.pptx)

Ehdotus Kuullaan Susanna Sandellin esittely ja päätetään, miten edetään verkkokirjastoprojektissa. Tiedotetaan ratkaisusta muita Vaski-kirjastoja. Päätetään tarpeen vaatiessa erikseen mahdollisesta verkkokirjastokilpailutuksesta viimeistään lokakuussa 2014.

Päätös

1. Työryhmät 2015

Ulla-Maija tapaa nykyisten työryhmien vetäjät syyskuun alussa ja esitys työryhmiksi vuodelle 2015 tuodaan tarkemmin syyskuun työvaliokuntaan ja päätettäväksi lokakuun johtoryhmään.

Viestintä ja verkkoviestintä toimivat tällä hetkellä tiiviissä yhteistyössä siten, että verkkoviestintä on viestinnän ryhmän alaryhmänä. Viestinnän ryhmälle tulee tehtäviä satunnaisesti silloin, kun uusia palveluja otetaan käyttöön tai esitteitä ja julkaisuja uudistetaan.

Pääkäyttäjäryhmä vastaa tällä hetkellä sekä verkkokirjastosta että Aurorasta. Koska järjestelmä on ollut käytössä jo yli kaksi vuotta, on ratkaistava, millä laajuudella pääkäyttäjäryhmää jatkossa tarvitaan ja miten verkkokirjaston tekninen ylläpito ratkaistaan.

Liite: Vaskin työryhmät vuodelle 2015

Ehdotus Kuullaan Ulla-Maijan esitys, jonka pohjalta esitetään johtoryhmälle, että vuonna 2015 toimivat seuraavat työryhmät:

järjestelmän pääkäyttäjät, kokoelmat, kuvailu ja verkkoviestintä. Tämän lisäksi logistiikan koordinointiin varataan yhden henkilön työpanosta kuten tänäkin vuonna.

Viestinnästä ja markkinoinnista vastaa työvaliokunta, jonka toimeksiannosta viestintä suunnitellaan tapauskohtaisesti ja sen toteuttavat kirjastojen viestinnästä vastaavat henkilöt tarvittaessa yhteistyössä. Erillinen viestintäryhmä lakkautetaan.

Pääkäyttäjäryhmän kokoa pienennetään ja se vastaa jatkossa vain taustajärjestelmä Aurorasta. Verkkokirjaston tekninen tuki liitetään osaksi verkkoviestinnän työryhmää, johon lisätään resurssia tältä osin. Palautteiden käsittely mietitään erikseen ja siihen palataan seuraavassa työvaliokunnan kokouksessa

Päätös

1. Suosittelija-palvelu

Vantaan kirjastossa on ollut jonkin aikaa kokeilussa VTT:n kanssa kehitettävä Suosittelija-palvelu. Kyseessä on Amazon-tyyppinen palvelu, joka lainausdatan tai lukumieltymyksen perusteella suosittelee lainaajalle muita kiinnostavia, vastaavantyyppisiä teoksia. Palvelu soveltuu erityisen hyvin niille asiakkaille, jotka haluavat etsiä lainattavaa omin avuin ja esimerkiksi omatoimisissa kirjastoissa se parantaa asiakkaiden mahdollisuuksia löytää itselleen sopivaa luettavaa, vaikka henkilökuntaa ei olisikaan paikalla.

Vantaan kirjastopalveluiden johtaja Mikko Vainio tiedustelee Vaskin halukkuutta liittyä palveluun. Alustavan kiinnostuksensa ovat ilmoittaneet muiden Helmet-kirjastojen lisäksi myös Vaara-kirjastot ja Lapin kirjasto.

Tarkoista kustannuksista ei ole vielä tietoa, mutta ainakin osa datasta saataisiin todennäköisesti kerättyä vastaavalla periaatteella tai jopa samasta datasta kuin Käyttäjät ja kokoelmat – projektin data.

Linkki: [MTV:n kymmenen uutisten uutinen Vantaan palvelusta](http://www.katsomo.fi/?progId=355315)

Ehdotus Esitetään johtoryhmälle, että Vaski on alustavasti kiinnostunut olemaan mukana Suosittelija-palvelussa. Valtuutetaan Ulla-Maija selvittämään kustannuksia ja olemaan hankkeen yhdyshenkilönä.

Päätös

**MUUT ASIAT**

**TIEDOTUSASIAT JA KATSAUKSIA**

1. Työvaliokunnan seuraavan kokouksen asiat 11.9.2014

* toimintakertomus (tiedoksi)
* Hankehakemukset – tarpeet
* Kirjamessut
* Verkkokirjastohankkeen eteneminen
* Työryhmien vetäjien katsaukset kuluvaan vuoteen
* Vuoden 2015 toiminnan painopisteet ja tarkennettu talousarvio
* konsortion jäsenyyteen liittyvät asiat, edut ja haitat
* Muutokset muistutusten lähetyspäivissä

**KOKOUKSEN PÄÄTTÄMINEN**

1. Kokouksen päättäminen